**Приложение № 11**

**МЕТОДИКА ЗА ОЦЕНКА НА ОФЕРТИТЕ**

За обществена поръчка с предмет: **„Осигуряване на самолетни билети за превоз на пътници и багаж и съпътстващи услуги при служебните пътувания на спортисти и служители на Българска Федерация по ММА ”**

**„Икономически най-изгодна оферта“, определена въз основа на следния критерий за възлагане –„оптимално съотношение качество/цена“ по смисъла на чл. 70, ал. 2, т. 3 от ЗОП.**

Показателите за оценка на всяка оферта и техните относителни тежести са:

Показател „Ценово предложение“ (Пцп) с обща относителна тежест 50 %, включващ два подпоказателя:

* 1. Подпоказател „Такса обслужване в лева за издаване на самолетен билет за полети в Европа“ (Пцп1) с тежест 30% и максимален брой точки – 30.
  2. Подпоказател „Такса обслужване в лева за издаване на самолетен билет за полети извън Европа“ (Пцп2) с тежест 20% и максимален брой точки – 20;

1. Показател „Техническо предложение“ (Птп) с обща относителна тежест 50 %, включващ два подпоказателя:
   1. Организация на работата (Пор) с тежест 30% и максимален брой точки: 30;
   2. Професионална компетентност на персонала (Ппкп) с тежест 20% и максимален брой точки – 20;
2. Оценката по показателя „Ценово предложение“ (Пцп) се определя като се изчисли сборът от оценките по подпоказателя „Такса обслужване в лева за издаване на самолетен билет за полети в Европа“ (Пцп1) и подпоказателя „Такса обслужване в лева за издаване на самолетен билет за полети извън Европа“ (Пцп2).

**Пцп = Пцп1 + Пцп2**

**50 е максималната стойност на относителната тежест на Показателя „Ценово предложение“ (Пцп) в точки.**

* 1. Оценката по подпоказателя „Такса обслужване в лева за издаване на самолетен билет за полети в Европа“ (Пцп1) се изчислява по следната формула:

Пцп1min

Пцп1 = –––––––––––– х 30

Пцп1у

**Пцп1min** - е най-ниската предложена от участник такса обслужване в лева за издаване на самолетен билет за полети в Европа;

**Пцп1у** - е предложената от оценявания участник такса обслужване в лева за издаване на самолетен билет за полети в Европа;

**\*Участникът следва да оферира стойност различна от 0**

* 1. Оценката по подпоказателя „Такса обслужване в лева за издаване на самолетен билет за полети извън Европа“ (Пцп2) се изчислява по следната формула:

Пцп2min

Пцп2 = –––––––––––– х 20

Пцп2у

**Пцп2min** - е най-ниската предложена от участник такса обслужване в лева за издаване на самолетен билет за полети извън Европа;

**Пцп2у -** е предложената от оценявания участник такса обслужване в лева за издаване на самолетен билет от съответния участник за полети извън Европа.

**\*Участникът следва да оферира стойност различна от 0**

1. Оценката по показателя „Техническо предложение“ (Птп) се определя въз основа на преценка на комисията за съответствието на офертите на участниците с обективните критерии по двата подпоказателя, описани по-долу.

**50 е максималната стойност на относителната тежест на Показателя „Техническо предложение“ (Птп) в точки.**

**Общата оценка по показателя Техническо предложение се оценява от сбора на оценките по двата подпоказателя по формулата:**

**Птп = Пор + Ппкп**

* 1. По подпоказателя Организация на работата, участникът получава 30, 20, 10 или 1 точки по мотивирано заключение на комисията.

Всеки участник трябва да разработи технологична карта за изпълнение на поръчката, съдържаща следните компоненти:

* етапи и дейности на процеса по офериране, резервиране, съгласуване и издаване на самолетни билети и тяхната системна последователност. За да се счита, че компонентът е разработен по начин, по който се гарантира качествено изпълнение, участникът трябва да посочи най-малко: ясно разделяне на отделните етапи и описание на отделните дейности по всеки етап, като в описанието на дейностите е отразена спецификата на възложителя.
* взаимодействието на участника с възложителя във всички етапи. За да се счита, че компонентът е разработен по начин, по който се гарантира качествено изпълнение, участникът трябва да посочи най-малко: как и по какъв начин ще се осъществява комуникацията с възложителя по различните етапи и дейности така, че поръчката да се изпълнява в съответствие с изискванията и необходимостите на възложителя, включително средства за улеснение на комуникацията.
* разпределение на човешките ресурси, вкл. осъществяване на контрол. За да се счита, че компонентът е разработен по начин, по който се гарантира качествено изпълнение, участникът трябва да посочи най-малко: посочване на конкретни служители (по длъжности) с конкретни отговорности, включително отговорности по упражняване на контрол, за всяка дейност.
* времеви показатели за изпълнение на дейностите, които са реални и технологично обосновани. За да се счита, че компонентът е разработен по начин, по който се гарантира качествено изпълнение, участникът трябва да посочи най-малко: максимални или ориентировъчни срокове за изпълнение на съществените етапи и дейности, които срокове да са реално изпълними и технологично обосновани.
* реакция при непредвидени и/или извънредни ситуации. За да се счита, че компонентът е разработен по начин, по който се гарантира качествено изпълнение, участникът трябва да посочи какви действия ще предприема и какви конкретни резултати следва да се постигнат с цел изпълнение на целта на поръчката или минимизиране на неблагоприятните последици при следните ситуации: включително, но не само: отмяна на полети, промяна на полетното разписание, при неблагоприятни метеорологични условия, при форсмажорни обстоятелства, при технически проблем, логистични рискове, като тези действия да са адекватни и обосновани и съобразени със спецификата на възложителя.

**30 точки** получава оферта, в която съдържанието на технологичната карта по всеки един от компонентите показва изградена организация за работа и реакция, гарантиращи качествено изпълнение на услугата.

**20 точки** получава оферта, в която технологичната карта показва изградена организация за работа и реакция, гарантиращи качествено изпълнение на услугата, но по отношение на един от компонентите са налице непълноти, които показват пропуски в организацията по съответния компонент.

**10 точки** получава оферта, в която технологичната карта показва изградена организация за работа и реакция, гарантиращи качествено изпълнение на услугата, но по отношение на два от компонентите са налице непълноти, които показват пропуски в организацията по съответния компонент.

* **1 точка** получава оферта, в която технологичната карта показва изградена организация за работа и реакция, гарантиращи качествено изпълнение на услугата, но по отношение на три или повече от компонентите са налице непълноти, които показват пропуски в организацията по съответния компонент
* „Непълноти” са такива пропуски и несъответствия в описаната организация, които могат да повлияят на изпълнението на поръчката така, че могат да създадат неудобства на възложителя, но без да създават риск за значително или пълно неизпълнение на предмета на поръчката. Ако липсващата информация не може да бъде установена (изведена) от други части в офертата, се приема наличието на

„съществени непълноти“ на офертата и съответният участник се предлага за отстраняване от процедурата за възлагане на обществената поръчка.

* „Съществени“ са тези непълноти и пропуски, в техническото предложение, които го правят неотговарящо на изискванията на възложителя, посочени в указанията и техническата спецификация или на действащото законодателство, които създават риск от значително или пълно неизпълнение на предмета на поръчката. При наличие на съществени непълноти, офертата на участника ще бъде отстранена и няма да бъде допусната до оценяване и класиране.

!!! NB: Комисията оценява и излага мотиви не относно обема (пълнотата) и начина на представяне на информацията в техническото предложение, а относно реалното наличие на организация на работния процес, съобразеността му с изискванията на Възложителя и влиянието му върху функционалността и качеството на изпълнение на услугата. В този смисъл се оценява не обемът на информацията и техническото предложение, а функционалната годност на организация на работа на участника и възможностите му за качествено изпълнение на поръчката. Комисията, назначена за разглеждане, оценяване и класиране на офертите притежава оперативна самостоятелност да прецени съответствието на офертите на участниците и да присъди точки съгласно методиката, посочена по-горе, като

* 1. По подпоказателя „Професионална компетентност на персонала” участникът получава 20, 10 или 1 точка по мотивирано заключение на комисията въз основа на преценка по следните обективни критерии:

**20 точки** получава участник, който разполага с най-малко двама служители, които отговарят на изискванията, посочени в чл. 7 от Наредба №16-1399 от 11.10.2013 г. за изискванията за местоположението, пригодността и оборудването на помещението за извършване на туроператорска и/или туристическаагентска дейност и за образованието, езиковата квалификация и стажа на персонала, както следва:

* Притежава висше образование в областта на туризма;
* Сертификат,удостоверяващ ИАТА квалификация.
* Владее най-малко един чужд език, ниво В2
* Притежава повече от 2 години професионален опит в осъществяването на дейност по осигуряване на самолетни билети за лица и/или организации на лица със специфичен режим на живот – спортисти или други лица с подобен специфичен режим

**10 точки** получава участник, който разполага с най-малко един служител, който отговаря на следните изисквания: посочени в чл. 7 от Наредба №16-1399 от 11.10.2013 г. за изискванията за местоположението, пригодността и оборудването на помещението за извършване на туроператорска и/или туристическаагентска дейност и за образованието, езиковата квалификация и стажа на персонала,както следва:

* Притежава висше образование в областта на туризма;
* Сертификат,удостоверяващ ИАТА квалификация.
* Владее най-малко един чужд език, ниво В2
* Притежава повече от 1 години професионален опит в осъществяването на дейност по осигуряване на самолетни билети за лица и/или организации на лица със специфичен режим на живот – спортисти или други лица с подобен специфичен режим

Максималната възможна стойност на Комплексната оценка на оферта (КОО) е 100 точки. Изчислява се по следната формула: КОО = Пцп + Птп, където:

* Пцп е оценката на офертата по Показателя „Ценово предложение“;
* Птп е оценката на офертата по Показателя „Техническо предложение“;

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;
2. по-изгодно предложение за размера на разходите, сравнени в низходящ ред съобразно тяхната тежест;
3. по-изгодно предложение по показатели извън посочените по т. 1 и 2, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие горните критерии или ако критерият за възлагане е най-ниска цена и тази цена се предлага в две или повече оферти.